Verejný Obstarávateľ :   Mestská časť Bratislava Petržalka, Kutlíkova 17, 
                                                852 12 Bratislava
 
PREDMET ZÁKAZKY:   Čistenie dažďových vpustov na komunikáciách v správe mestskej časti Bratislava- Petržalka

Zákazka s nízkou hodnotou

Výzva na predkladanie ponúk  

vypracovaná v súlade  s § 102  zákona  č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov na poskytnutie služieb: Čistenie dažďových vpustov na komunikáciách v správe mestskej časti Bratislava- Petržalka

1. Identifikácia verejného obstarávateľa: 
    Mestská časť Bratislava  Petržalka
    Sídlo : Kutlíkova 17, 852 12 Bratislava
    V zastúpení: Doc. RNDr. Milan Ftáčnik, CSc., starosta
    IČO: 603201
    Kontaktná osoba: Bc. Marek Harum, email : marek.harum@petrzalka.sk
  
2. Predmet zákazky:  Čistenie dažďových vpustov na komunikáciách v správe mestskej časti Bratislava- Petržalka

3. Typ zmluvy: Zmluva o dielo   

4.  Klasifikácia predmetu zákazky:  Spoločný slovník obstarávania:
     Hlavný predmet obstarávania CPV: 90640000-5

 5. Opis predmetu zákazky: Predmetom je zabezpečenie prečistenia cestných dažďových vpustov, podľa potreby aj odtokového potrubia do kanalizácie na komunikáciách zverených do správy mestskej časti. Súčasťou prečistenia je aj dodávka súvisiacich služieb ako je doprava, odvoz a likvidácia odpadu. Dodávateľ na základe pokynov objednávateľa zabezpečí kompletné vyčistenie vybraných dažďových vpustov, zberných košov a podľa potreby tiež odtokových potrubí kanalizácie. 
  
6. Lehoty ukončenia práce alebo trvanie zmluvy: 
    Trvanie zmluvy :  07/2010 – 12/2011
                                                                                                                                                                                                           
7. Množstvo alebo rozsah predmetu zákazky:  
      Mestská časť Bratislava-Petržalka má v správe komunikácie III. a IV. triedy. Dažďová voda z nich je odvádzaná do kanalizácie prostredníctvom cestných dažďových vpustov, ktoré sa zanášajú a je potrebné ich vyčistiť. Vzhľadom na výšku pridelených finančných prostriedkov sú čistené len vybrané, najviac zanesené dažďové vpusty. Verejný obstarávateľ má záujem zabezpečiť postupné čistenie vpustov vo výške objemu prostriedkov pridelených na uvedený účel v rozpočte mestskej časti v rokoch 2010, 2011.                                    
Každá zákazka bude riešená samostatnou objednávkou, obsahujúcou počet a miesto konkrétnych dažďových vpustov.
Predpokladaná celková hodnota zákazky na roky 2010,2011 je 29 500,- € s DPH.
            
8. Rozdelenie predmetu zákazky na časti:  Nie

9. Hlavné podmienky financovania a platobné podmienky: 
      Platba sa uskutoční  v súlade so zmluvou o dielo  na základe vystavenej faktúry, prílohou ktorej bude súpis vykonaných prác, potvrdený objednávateľom. Doba splatnosti faktúry: 14 dní odo dňa doručenia faktúry verejnému obstarávateľovi.
      Verejný obstarávateľ preddavky neposkytuje.       
  
 10. Podmienky účasti  vo verejnom obstarávaní  
      Splnenie podmienok účasti uchádzačov
       Hodnotenie splnenia podmienok účasti uchádzačov bude založené na posúdení: 

10.1 osobného postavenia uchádzača: 
        Uchádzač musí spĺňať podmienky účasti podľa v § 26 ods. 1 písm. f zákona o verejnom   obstarávaní a preukáže ich podľa § 26 ods. 2 písm. e) zákona o verejnom obstarávaní predložením originálnych dokladov alebo ich overených kópií nie starších ako 3 mesiace. 
     10.1.1 doklad o oprávnení poskytovať službu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov v krajine svojho sídla, že uchádzač je oprávnený na dodanie požadovaného predmetu zákazky,
	uchádzač môže predložiť:
       10.1.1.1 výpis zo živnostenského registra, alebo
       10.1.1.2 výpis z obchodného registra, alebo
       10.1.3.3 iné než živnostenské oprávnenie, vydané podľa osobitných predpisov.
     10.1.2 Uchádzač zapísaný do zoznamu podnikateľov, ktorí preukázali spôsobilosť na uzavieranie zmlúv vo verejnom obstarávaní, môže podľa § 128 ods. 1 zákona o verejnom obstarávaní doklad požadovaný v bode 10.1.1 tejto výzvy nahradiť predložením úradne osvedčenej kópie platného potvrdenia o jeho zapísaní do zoznamu podnikateľov podľa zákona o verejnom obstarávaní (potvrdenie nesmie byť staršie ako jeden rok ku dňu predloženia ponúk).
10.1.3 – ostatné podmienky účasti vo verejnom obstarávaní - uchádzač musí predložiť:
            Zmluvu o nakladaní s komunálnymi odpadmi uzatvorenú podľa § 269 ods. 2. Obchodného zákonníka, § 39 ods. 7 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov a všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi na území hlavného mesta Slovenskej republiky Bratislavy v znení neskorších predpisov.

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne: Splnil - nesplnil.                                                                                                                                                                                                                                                                   
12.   Označenie, či sa vyžaduje uviesť mená osôb zodpovedných  za plnenie zmluvy:    ÁNO

13.  Obsah ponuky:	

•	Doklady podľa bodu 10.1
•	Cenová ponuka, v ktorej  uchádzač uvedie  cenu bez  DPH a  spolu s DPH za: 
a)	za vyčistenie 10 ks dažďových vpustov 
b)	za prečistenie 1 bm odtokového potrubia do kanalizácie tlakovým strojom   

•	Čestné vyhlásenie uchádzača, že súhlasí s podmienkami uvedenými vo výzve.
•	Čestné vyhlásenie uchádzača, že súhlasí s podmienkami uvedenými v návrhu zmluvy o dielo.
•	čestné vyhlásenie uchádzača, že predmet obstarávania bude zabezpečovať kombinovaným kanalizačným vozidlom, ktoré odsáva nečistoty a zároveň čistí kanalizáciu.

14. Otváranie  ponúk sa uskutoční 12.7.2010 o 13,00 hod. SELČ na adrese: Mestská časť Bratislava-Petržalka, zasadačka na 8. poschodí,  Kutlíkova 17, 852 12 Bratislava. 
      Otváranie ponúk je neverejné.
15. Lehota na predkladanie  ponúk: 
      Ponuku  treba doručiť na adresu verejného obstarávateľa podľa bodu 1 tejto výzvy, najneskôr dňa  12.7.2010 do 12,00 hod. SELČ.
 
16. Adresa, na ktorú sa majú ponuky doručiť: do podateľne Miestneho úradu mestskej časti Bratislava-Petržalka, Kutlíkova 17, Bratislava   

17. Ponuky sa predkladajú v slovenskom jazyku.
      Verejný obstarávateľ odporúča nerozoberateľnú väzbu. Ponuka s pevnou väzbou v uzatvorenej obálke musí mať označenie: 
„Verejné obstarávanie  – neotvárať“;
                             	                   heslo súťaže: „čistenie dažďových vpustov“.
      
      Na obálke musí byť uvedená adresa odosielateľa.
                          
18. Kritéria na hodnotenie ponúk : 
     18.1 Najnižšia  cena za  predmet zákazky, t.j. spolu položky a) a b) bodu 14 tejto výzvy. 
     18.2 Po úvodnom úplnom vyhodnotení splnenia podmienok uchádzačov sa uskutoční elektronická aukcia, účelom ktorej bude zostavenie  poradia ponúk automatizovaným vyhodnotením. Pretože kritériom na vyhodnotenie ponúk je najnižšia cena za predmet zákazky, východiskom elektronickej aukcie budú ceny.                               

19. Platnosť zmluvy: 
      Odo dňa  účinnosti zmluvy o dielo do 12/2011 

20. Vyhodnotenie ponúk: 
     1. Verejný obstarávateľ  bude postupovať podľa § 99 ods. 1 písm. f ) a  g) zákona, na otváranie a vyhodnotenie ponúk zriadi komisiu v súlade s § 40 zákona. Verejný obstarávateľ nepoužije § 41 zákona. 
     2. Po úvodnom úplnom vyhodnotení ponúk  verejný obstarávateľ za účelom predkladania nových cien upravených smerom nadol použije  elektronickú aukciu, východiskom ktorej  sú ceny. Verejný obstarávateľ vyzve uchádzačov, ktorí splnili podmienky, na predloženie nových cien. Verejný obstarávateľ bude postupovať v súlade s § 43 zákona podľa ustanovení týkajúcich  sa  predmetného postupu verejného obstarávania.
      3. Verejný obstarávateľ po skončení elektronickej aukcie  uzavrie zmluvu  na základe  výsledku elektronickej aukcie.

21. Ďalšie informácie verejného  obstarávateľa:    
     1. Verejný obstarávateľ uzavrie s úspešným uchádzačom zmluvu o dielo podľa Obchodného zákonníka.
     2. Obhliadka: dažďové vpusty sú na verejne prístupných komunikáciach III. a IV. triedy v správe mestskej časti Bratislava-Petržalka.
     3. Verejný obstarávateľ použije elektronickú aukciu. Verejný obstarávateľ vyzve     uchádzačov, ktorí splnili podmienky, na predloženie nových cien. Výzva bude obsahovať všetky potrebné údaje  pre uchádzačov podľa § 43 ods. 7 zákona.     
      4. Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade, ak podmienky predložené v ponuke budú pre obstarávateľa zjavne nevýhodné.